Obavijest vinogradarima!

Sukladno Naredbi o poduzimanju mjera za sprečavanje širenja i suzbijanje zlatne žutice vinove loze ( NN 48/18 i 63/ 19), potrebno je ( **nakon cvatnje**) izvršiti prvo tretiranje ličinki američkog cvrčka ( *Scaphoideus titanus*), prenositelja ( vektora) zlatne žutice vinove loze( Grapevine flavescens doree) u demarkiranom području. Nakon 2-3 tjedno potrebno je isto ponoviti.

Posjednici vinograda u demarkiranom području obvezni su pratiti prisutnost američkog cvrčka postavljanjem žutih ljepljivih ploča u svoje nasade krajem lipnja, pratiti simptome bolesti te provoditi mjere zaštite.

Demarkirano područje obuhvaća zaraženo područje ( žarište) širine 1km od mjesta gdje je utvrđena prisutnost zlatne žutice vinove loze i sigurnosno područje širine 5 km od granice zaraženog područja.

Za tu namjenu u Hrvatskoj su registrirani slijedeći pripravci: Sumialfa 5 FL, Decis 2,5 EC, Cytrin Max, Krisant EC, Abanto, Pyregard, Asset five, Sivanto prime, Direkt green, Mavrik FLO, Flipper, Pirecris, Cypgold , Neemik Ten ili Evure.

**Radi zaštite pčela tretiranje obavljati kad pčele ne lete ( večernji sati) a prije toga potrebno je pokositi cvjetni porast!**

Prilikom odabira pripravaka ([*http://fis.mps.hr/fis/javna-trazilica-szb/*](http://fis.mps.hr/fis/javna-trazilica-szb/)) voditi računa o broju dozvoljenih tretiranja tijekom vegetacijske sezone.

*Preparate koristiti prema uputama proizvođača!*

*Vinogradare također upozoravamo da se u zaštiti vinograda smiju koristiti samo registrirana sredstva za zaštitu bilja (SZB).*

*Podaci o registriranim SZB u RH vode se u Fitosanitarnom informacijskom sustavu (FIS) dostupnom na web adresi*: [*http://fis.mps.hr/fis/javna-trazilica-szb/*](http://fis.mps.hr/fis/javna-trazilica-szb/)

Prema Zakonu o održivoj uporabi pesticida***(NN 46/2022)***propisano je da su svi profesionalni korisnici sredstava za zaštitu bilja dužni voditi evidenciju o zaštiti bilja i ***čuvati je 3 godine kao i račune od kupljenih sredstava za zaštitu bilja.***

Marina Kocijančić, dipl. inž. agr

*marina.kocijancic@mps.hr*